กฎกระทรวงกฎกระทรวงกำหนดคุณสมบัติและหลักเกณฑ์ วิธีการขอการออกใบอนุญาตและค่าธรรมเนียมเป็นผู้รับใบอนุญาตค้าน้ำมันเฉพาะเพื่อการนำเข้าและส่งออกไปนอกราชอาณาจักรในเขตปลอดอากรหรือระหว่างเขตปลอดอากรตามกฎหมายว่าด้วยศุลกากรพ.ศ. ๒๕๔๗[๑] อาศัยอำนาจตามความในมาตรา๖ มาตรา ๗ วรรคสอง และมาตรา ๑๕ วรรคหนึ่ง แห่งพระราชบัญญัติการค้าน้ำมันเชื้อเพลิงพ.ศ. ๒๕๔๓อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๔๘ และมาตรา ๕๐ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงพลังงานออกกฎกระทรวงไว้ ดังต่อไปนี้ข้อ๑ ในกฎกระทรวงนี้ผู้ค้าน้ำมันตามมาตรา ๗ให้หมายความรวมถึงผู้ค้าน้ำมันตามสัญญาซื้อขายล่วงหน้าด้วยข้อ๒ผู้ใดประสงค์จะเป็นผู้ค้าน้ำมันตามมาตรา ๗เฉพาะเพื่อการนำเข้าและส่งออกไปนอกราชอาณาจักรซึ่งน้ำมันเชื้อเพลิงในเขตปลอดอากรหรือระหว่างเขตปลอดอากรตามกฎหมายว่าด้วยศุลกากรต้องมีคุณสมบัติดังต่อไปนี้(๑)เป็นบริษัทจำกัดตามประมวลกฎหมายแพ่งและพาณิชย์หรือบริษัทมหาชนจำกัดตามกฎหมายว่าด้วยบริษัทมหาชนจำกัดหรือนิติบุคคลต่างประเทศซึ่งมีสำนักงานสาขาในประเทศไทย(๒)มีทุนจดทะเบียนและทุนที่ชำระแล้วไม่น้อยกว่าสองล้านบาทและต้องไม่ลดทุนจดทะเบียนให้เหลือน้อยกว่าสองล้านบาทตลอดเวลาที่ได้รับใบอนุญาตข้อ๓การยื่นคำขอรับใบอนุญาตเป็นผู้ค้าน้ำมันตามข้อ ๒ ให้ยื่นคำขอต่อกรมธุรกิจพลังงานพร้อมด้วยหลักฐานดังต่อไปนี้(๑)สำเนาหนังสือรับรองการจดทะเบียนนิติบุคคลที่ออกให้ไม่เกินหกเดือนในกรณีเป็นหนังสือรับรองการจดทะเบียนนิติบุคคลต่างประเทศต้องมีการรับรองจากสถานทูต หรือสถานกงสุลของประเทศนั้น ๆ ในประเทศไทยหรือกระทรวงการต่างประเทศ โนตารี พับลิคหรือหน่วยงานอื่นที่มีอำนาจออกหนังสือรับรองตามกฎหมายของประเทศนั้น ๆ(๒)สำเนาใบทะเบียนพาณิชย์สำนักงานสาขาในประเทศไทยของนิติบุคคลต่างประเทศ(๓)งบการเงินของรอบระยะเวลาบัญชีที่ผ่านมา (ถ้ามี)(๔)แบบขอความเห็นชอบปริมาณการค้าประจำปี(๕)แผนการดำเนินงานที่แสดงถึงความสามารถในการเป็นผู้ค้าน้ำมันตามมาตรา ๗(๖)หนังสือมอบอำนาจ (ถ้ามี)พร้อมสำเนาบัตรประจำตัวประชาชนของผู้มอบอำนาจและผู้รับมอบอำนาจข้อ๔รัฐมนตรีจะออกใบอนุญาตให้แก่ผู้ยื่นคำขอได้ต่อเมื่อผู้ยื่นคำขอได้ชำระค่าธรรมเนียมถูกต้องครบถ้วนแล้วข้อ๕การขอรับใบแทนใบอนุญาตแทนฉบับเดิมที่ชำรุดให้ส่งคืนฉบับเดิมที่ชำรุดหรือในกรณีเป็นการขอรับใบแทนเพราะเหตุสูญหายให้ยื่นหลักฐานการแจ้งความสูญหายด้วย โดยให้ยื่นคำขอต่อกรมธุรกิจพลังงานข้อ๖ คำขอรับใบอนุญาต ใบอนุญาตและใบแทนใบอนุญาตให้เป็นไปตามแบบที่กรมธุรกิจพลังงานกำหนดโดยประกาศในราชกิจจานุเบกษาข้อ๗ ผู้ค้าน้ำมันตามมาตรา ๗ซึ่งได้รับใบอนุญาตเป็นผู้ค้าน้ำมันตามกฎกระทรวงกำหนดคุณสมบัติของผู้รับใบอนุญาตและหลักเกณฑ์และวิธีการขอและออกใบอนุญาตหรือใบทะเบียนเป็นผู้ค้าน้ำมัน พ.ศ. ๒๕๔๕หากประสงค์จะประกอบการค้าน้ำมันเชื้อเพลิงเฉพาะเพื่อการนำเข้าและส่งออกไปนอกราชอาณาจักรในเขตปลอดอากรหรือระหว่างเขตปลอดอากรตามกฎหมายว่าด้วยศุลกากรตามกฎกระทรวงนี้ด้วยให้ดำเนินการแจ้งต่อกรมธุรกิจพลังงานตามแบบที่กรมธุรกิจพลังงานกำหนดเพื่อประโยชน์ในการตรวจสอบให้กรมธุรกิจพลังงานออกใบรับแจ้งให้แก่ผู้ค้าน้ำมันตามวรรคหนึ่งและในกรณีที่ผู้ค้าน้ำมันนั้นต้องแจ้งหรือแสดงรายการตามหลักเกณฑ์และวิธีการที่กำหนดไว้สำหรับผู้ค้าน้ำมันตามมาตรา ๗ให้ผู้ค้าน้ำมันดังกล่าวแจ้งหรือแสดงรายการของการค้าน้ำมันในเขตปลอดอากรหรือระหว่างเขตปลอดอากรตามวรรคหนึ่งแยกเป็นการเฉพาะข้อ๘ ให้กำหนดค่าธรรมเนียมคำขอใบอนุญาตเป็นผู้ค้าน้ำมัน และค่าธรรมเนียมรายปี สำหรับผู้ค้าน้ำมันตามมาตรา ๗เฉพาะเพื่อการนำเข้าและส่งออกไปนอกราชอาณาจักรซึ่งน้ำมันเชื้อเพลิงในเขตปลอดอากรหรือระหว่างเขตปลอดอากรตามกฎหมายว่าด้วยศุลกากรสำหรับคำขอที่ได้ยื่นภายในวันที่ ๓๑ มกราคม พ.ศ. ๒๕๔๗ในอัตราร้อยละหนึ่งของอัตราค่าธรรมเนียมคำขอใบอนุญาตเป็นผู้ค้าน้ำมันและค่าธรรมเนียมรายปีตามที่กำหนดไว้ในกฎกระทรวงกำหนดค่าธรรมเนียมค่าธรรมเนียมรายปีและหลักเกณฑ์และวิธีการชำระค่าธรรมเนียมรายปีสำหรับผู้ค้าน้ำมันและผู้ขนส่งน้ำมันพ.ศ. ๒๕๔๕ เฉพาะในปีแรกนับแต่วันที่ได้รับใบอนุญาตเป็นผู้ค้าน้ำมันให้นำหลักเกณฑ์และวิธีการชำระค่าธรรมเนียมรายปีตามกฎกระทรวงกำหนดค่าธรรมเนียมค่าธรรมเนียมรายปีและหลักเกณฑ์และวิธีการชำระค่าธรรมเนียมรายปีสำหรับผู้ค้าน้ำมันและผู้ขนส่งน้ำมันพ.ศ. ๒๕๔๕ มาใช้บังคับกับการชำระค่าธรรมเนียมรายปีตามวรรคหนึ่งโดยอนุโลมข้อ๙ในการชำระค่าธรรมเนียมรายปีสำหรับผู้ค้าน้ำมันตามมาตรา ๗ซึ่งได้รับใบอนุญาตเป็นผู้ค้าน้ำมันตามกฎกระทรวงกำหนดคุณสมบัติของผู้ได้รับใบอนุญาตและหลักเกณฑ์และวิธีการขอและออกใบอนุญาตหรือใบทะเบียนเป็นผู้ค้าน้ำมัน พ.ศ. ๒๕๔๕และได้แจ้งขอประกอบการค้าน้ำมันเชื้อเพลิงเฉพาะเพื่อการนำเข้าและส่งออกไปนอกราชอาณาจักรในเขตปลอดอากรหรือระหว่างเขตปลอดอากรตามข้อ๗ วรรคหนึ่งให้นำปริมาณการค้าน้ำมันเชื้อเพลิงทั้งสองกรณีมารวมกันเป็นฐานในการคำนวณปริมาณน้ำมันเชื้อเพลิงเพื่อชำระค่าธรรมเนียมรายปีตามที่กำหนดไว้ในกฎกระทรวงกำหนดค่าธรรมเนียมค่าธรรมเนียมรายปีและหลักเกณฑ์และวิธีการชำระค่าธรรมเนียมรายปีสำหรับผู้ค้าน้ำมันและผู้ขนส่งน้ำมันพ.ศ. ๒๕๔๕ให้ไว้ ณ วันที่ ๒๗มกราคม พ.ศ. ๒๕๔๗พรหมินทร์ เลิศสุริย์เดชรัฐมนตรีว่าการกระทรวงพลังงานหมายเหตุ :-เหตุผลในการประกาศใช้กฎกระทรวงฉบับนี้ คือโดยที่รัฐบาลมีนโยบายให้ประเทศไทยเป็นศูนย์กลางการค้าพลังงานในภูมิภาคเพื่อให้ประเทศมีความมั่นคงด้านพลังงานและมีรายได้เพิ่มขึ้นจากการทำธุรกรรมซื้อขายน้ำมันสมควรกำหนดคุณสมบัติ และหลักเกณฑ์ วิธีการขอ การออกใบอนุญาตและค่าธรรมเนียมเป็นผู้รับใบอนุญาตค้าน้ำมันเฉพาะเพื่อการนำเข้าและส่งออกไปนอกราชอาณาจักรในเขตปลอดอากรหรือระหว่างเขตปลอดอากรตามกฎหมายว่าด้วยศุลกากรเพื่อจูงใจให้ผู้ค้าน้ำมันในต่างประเทศเข้ามาทำการค้าในประเทศไทย จึงจำเป็นต้องออกกฎกระทรวงนี้[๑] ราชกิจจานุเบกษาเล่ม ๑๒๑/ตอนที่ ๑๕ ก /หน้า ๔/๒๘ มกราคม ๒๕๔๗